Radio Havano Kubo festas gravan datrevenon
#000005
Esperantistoj radio-amantaj jam delonge aŭskultas tiajn mesaĝojn per la mallongaj ondoj de Radio Havano Kubo, ankaŭ en Esperanto.
#000008
Kvankam en aprilo 1961 okazis la unuaj elsendoj, Radio Havano Kubo oficiale naskiĝis la 1-an de majo 1961.
#000009
La ideo krei internacian radiostacion naskiĝis en 1958 inter la sekvantoj de Fidel Castro. Ili celis diskonigi la okazaĵojn politikajn kaj sociajn, tial ke Kubo ne havis internacian radiostacion, nur komercajn kaj distrajn staciojn kun loka elsendo-kapablo.
#000010
Tio signifas, ke la internacia radiostacio naskiĝis pro informbezonoj pri la nova situacio en la lando, kaj por kontraŭstari la misinformojn diskonigitajn de pluraj grandaj informservoj en aliaj landoj.
#000011
La defioj teknikaj estis sufiĉe grandaj kaj tial oni devis krei teknikan konsilantaron, kiu de 1959 ĝis 1961 sukcesis dungi spertulojn enlande kaj ankaŭ fakulon de BBC, kiu kontribuis al la postaj paŝoj. Tiamaniere oni akiris la bezonatajn ekipaĵojn por konstrui la mallong-ondan elsendo-stacion en Havano.
#000012
En februaro 1960 ekvalidis kontrakto kun la svisa kompanio Brown Boveri por akiri la alt-potencajn mallongondajn dissendilojn, plus antenojn kaj aliajn bezonatajn ilojn; la 27-an de majo alvenis la ekipaĵoj per ŝipo el Hamburgo. Pliaj teknikaj problemoj aperis dum la muntado de la dissendiloj, sed finfine, ĉio estis preta en aprilo 1961.
#000013
Tiel naskiĝis Radio Havano Kubo, la unua kaj sola kuba radiostacio je mallongaj ondoj por internacia disaŭdigo.
#000014
Ĝia mesaĝo disvastiĝis tra la tuta Suda kaj Norda Ameriko, poste kreskis laŭ la tempopaso ĝis finfine okazas dissendoj en naŭ lingvoj: hispana, franca, angla, portugala, araba, keĉua, gvarania, kreola kaj Esperanto.
#000015
La esperantlingva elsendado komenciĝis la 11-an de septembro 1988. De tiam la radiostacio elsendas tre variajn programojn en naŭ lingvoj al la tuta mondo. La sumo de la programoj en ĉiuj naŭ lingvoj estas pli ol 30 horoj tage. Krom novaĵoj, Radio Havano Kubo prezentas la kulturajn kaj muzikajn riĉaĵojn de la insulo.
#000017
Nuntempe, pro alveno kaj akiro de novaj teknologioj, Radio Havano Kubo iĝas plur-rimeda komunikilo, kiu posedas retpaĝojn en ses lingvoj, inter kiuj estas ankaŭ Esperanto.
#000018
Ĝi restas la sola mallongonda radiostacio de Kubo, certe la sola elsendanta en Esperanto. Ĝi havas fidelan aŭskultantaron kaj profesian personaron. Ĝi daŭre estas amika voĉo trairanta la mondon.
#000019
Vizitu nin ĉe nia retejo.
#000020
anteno: metalo ilo starigita por elsendi aŭ ricevi radio-programojn.
#000022